**Evaluering af Naturen del 1 – Om naturen**

**Kjærgaarden:**

Vi valgte ”Bim Bam Busse” og ”Solsikke” som vores sange. Børnene opnåede genkendelighed med sangene og nogle kunne synge lidt med efter de 2 uger. Vi fortsætter med ”Solsikke” som en fast del af repertoiret i Kjærgaarden og ”Bim Bam Busse” synger vi hos Haletudserne. *Fremover vil vi øve de udvalgte sange endnu mere, så børnene lærer dem bedre og i højere grad opnår glæde ved at synge dem, fordi de kan synge med.*

Vi plantede solsikker med alle børn, store som små. Selve så-delen fungere rigtig godt for alle aldersgrupper! Børnene var nysgerrige og ivrige efter selv at få fingre i muld og frø, og solsikkerne blev vandet med stort engagement, og det var stolthed og henrykkelse, der lyste ud af børnenes øjne, når vi hver dag tjekkede, hvor meget solsikkerne var vokset.

*Solsikke-projektet har inspireret os til at starte vores ”køkkenhave” allerede her i efteråret, frem for at vente til foråret. Vi vil sammen med børnene så krydderurter i potter, så vi altid har lidt grønt til vores frokost. Til foråret kan vi plante ud i en køkkenhave på legepladsen. Vi vil løbende så nyt, så vi har noget hele året rundt. Via ”køkkenhaven” får børnene også mulighed for at være med gennem HELE processen, fra vi sår til vi høster og spiser!*

Vi havde til temaet valgt tre fokusord: Solsikke, regnorm og bænkebider. Enkle og vellignende billeder af alle tre fokusord er printet ud og hængt op i børnehøjde. I starten kaldte mange af børnene solsikken for ”en solskin,” men efter 14 dage havde alle styr på, at det hed ”en solsikke.” Udover billederne af fokusordene, har vi tegnet og malet regnorme og bænkebidere, fundet dem på legepladsen og i den vilde natur, snakket om deres bo og deres mad, taget billeder og set billeder og video på iPaden. Vi har taget naturen med ind, både flora og fauna, klædt os ud som bænkebidere og bevæget os som regnorme*. Det intense forløb med få fokusord virker rigtig godt for vuggestuebørn,* og alle der var i huset under forløbet kan kende og benævne (som meget som den enkeltes sprog nu tillader det) en solsikke, en regnorm og en bænkebider. Billederne af de tre fokusord hænger her stadig og der går sjældent en dag, uden børnene peger og snakker om dem.

**Jagtvænget:**

Vi startede vores ”om Naturen” op med en stor fælles samling, hvor vi sang og talte om hvad er naturen. Vi prøvede om vi kunne hente naturen ind, ”kan man tage luft med ind” hvor bliver det af? . *Vi har stor succes med at starte fælles op, det giver samhørighed i hele huset og alle er med fra starten. Vi havde som noget nyt valgt at samle dokumentation fra alle 3 stuer på en fælles opslagstavle på gangen. Det blev en succes, blev flittigt benyttet af både børn, forældre og personale. Det gjorde at vi bredte vore ideer og oplevelser ud i hele huset, fremfor at det blev på de enkelte stuer. Det vil vi gøre fremadrettet.*

Vi valgte at lave fokus ord (dræbersnegl, bænkebider, regnorm, solsikke). *Fokusord virker overskueligt for såvel store som små.* Solsikke som var gennemgående, vi har stadig en konkurrence kørende, hvilken stue får den højeste. Børnene har vist ansvarlighed og ejerskab af projektet. Været med til at så, vande og passe på solsikken. Vi har inddraget hjemmet, da børnene også fik en solsikke med hjem. Børnene kommer nu med billeder af børnene, der står ved siden af deres høje solsikke.

*Vi har sunget, lavet teater og kreative tiltag, som har inddraget: fællesskab, sanselighed (beskidte finger), ansvarlighed, natur, science, bevægelse, sprog og med fokus på børnesyn og børnefællesskaber.*

*Samtidig har vi undervejs fået mange snakke. Besøgte vi legepladser møder børnene os med” det er også naturen”. Det viser os at børnene er interesseret og at der er opmærksomhed omkring, at det er ”om naturen” vi har fokus på.*

*Vi har gennem forløbet lavet nogle simple målinger( indsamlet data)*

*Vi glæder os alle til at komme i gang med næste kvartal.*

**Evaluering af Karneval i Hjerting ( Børnekompasset/Kjærgaarden/Jagtvænget)**

Kjærgaarden: Vi havde i år inviteret forældre og bedsteforældre til at deltage i optoget og spise med os bagefter. Trods kort varsel (14 dage) havde vi mange deltagere, hvilket betød, at vi voksne fra Kjærgaarden kun skulle gå med 1-2 børn hver. Det gav os mulighed for virkelig at være nærværende med de børn, vi hver især havde ansvar for. Det var et hit for børn og voksne, at have forældre og bedsteforældre med og vi vil uden tvivl invitere dem igen til næste år – dog i bedre tid. Tidspunktet og de øvrige rammer for forældre-delen passede perfekt og kan kopieres til næste år.

Vi var i god tid ift. valg af kostumer i år, men da ingen rigtig tog ansvaret for at de blev lavet, sad vi med det i sidste øjeblik. For at undgå dette fremover, vil vi til næste år udpege en tovholder i Kjærgaarden, der skal sørge for, at kostumerne bliver lavet i god tid.

Som indledning til karnevallet havde vi et kort vandmandstema, beskrevet i en SMITTE. Det var meget lavpraktisk og med to simple mål for en meningsfuld læring, og derfor nåede vi målene i løbet af den korte tid, vi havde til projektet. Vi kan med fordel beskrive flere ”miniprojekter” i en kort SMITTE med 1-2 mål, for at give overblik og retning for den pædagogiske indsats – ikke kun op til karnevallet, men ifm. vores dagligdag generelt.

Børnene elsker karnevalssangene og særligt de større børn går meget op i, at vi skal øve til et bestemt formål. Vi havde valgt kun at øve tre af sangene og børnene kunne dem nogenlunde. Havde vi valgt kun at øve to sange, ville børnene sandsynligvis have kunnet dem bedre. Til næste år holder vi dog fast i at øve tre sange, men vil starte med at øve dem min. En måned i forvejen.

Jagtvænget:

Vi havde et fint forløb. Personalet samarbejdede omkring forberedelserne til Karneval. Der blev delt ud af erfaringer og de nyeste ansatte fik mulighed for at bidrage med deres ideer.

Alle kendte til karnevalssangene og kunne synge med på dem. Vi fik lavet kostumer. Vi har gennem årenes løb, fundet ud af at begrænse udklædningen, så det ikke tager for meget fokus i dagligdagens rutiner og øvrige aktiviteter.

Vi lavede en flot udsmykning af vores trækvogn, der relaterede til temaet og som kunne vise Børnekompasset.

Stor fremmøde på vores forældreaften, hvor forældre og søskende var inviteret til at se os udklædte og synge vore sange. Det er ”generalprøve ” på optoget. Vi fik meget anerkendelse for vores arbejde.

Det skaber sammenhæng for børnene, at vi inddrager vores årstema i karnevalet.

Kjærgaarden/Jagtvænget: Ruten er god og passende i længde, både for de knap 2-årige og frem til 5 årige, alle gik på egne ben hele vejen.

Vi ønsker, at musikskolen er deltagende hver gang, så vi får sambarytmer til gåturen. Det var de ikke i år, og det betød, at det var svært at ”synge hinanden op.” Derudover er der brug for en megafon eller lignende, DER VIRKER, for når alle institutioner i Hjerting mødes i rundkredsen i starten, var det svært at høre hvilke informationer der blevet givet hvilket kan skabe mere forvirring end nødvendigt.